Številka: 900-173 /2016-3

Datum: 23.5.2016

#  Z A P I S N I K

13. seje Sveta Četrtne skupnosti Golovec MOL, ki je bila v četrtek, 19.5.2016, ob 19.00 uri, v prostorih Gasilskega doma v Bizoviku, Bizoviška cesta 15a , Ljubljana.

Sejo je na podlagi 58. člena Statuta Mestne občine Ljubljana sklical predsednik Sveta Četrtne skupnosti Golovec, Mestne občine Ljubljana, Aleš Dakić.

Od 15-tih članov sveta je bilo navzočih 8 članov sveta.

**PRISOTNI ČLANI SVETA**: Robert Anžič, Helena Anžič, Nina Cankar, Aleš Dakić, Franjo Filipović, Brigita Kastelic, Igor Pigac, Marija Zekić.

**OSTALI PRISOTNI**: Krajani Bizovika, število

Janez Slovenc in Vesna Stojanović, javna uslužbenca Službe za lokalno samoupravo, MU,MOL.

Na začetku je predsednik sveta ugotovil, da je na seji od **15** članov sveta prisotnih **8** članov sveta, kar pomeni, da je bil Svet sklepčen in je lahko pričel z delom.

Nato je dal na glasovanje naslednji predlog **DNEVNEGA REDA:**

1. Uvodna predstavitev in nagovor
2. Varnostno poročilo – poročilo PP Moste
3. Ključna vprašanja – (Zadružni dom, cestna povezava Hruševska – Dobrunjska cesta, Bizoviški potok, upravljanje z odpadki, pokopališče – dostop, parkirišče, mrliška vežica)
4. Vprašanja in pobude občank in občanov

Navzočih je bilo 8 članov sveta.

Opredeljenih je bilo 8 članov sveta.

Za predlagani dnevni red je glasovalo 8 članov sveta.

**Dnevni red je bil sprejet.**

Pod 1. točko dnevnega reda je predsednik Sveta ČS Golovec g. Aleš Dakič pozdravil vse prisotne in se jim zahvalil za udeležbo. Omenil je, da se bodo srečanja z občani Bizovika dogajala bolj pogosto, približno dvakrat letno, vsakega pol leta. Prisotnim je predstavil ključna vprašanja, ki se pojavljajo na območju Bizovika. To so: ureditev Zadružnega doma, ureditev pokopališča, cestna povezava Hruševska ceste z Dobrunjsko cesto, ureditev Bizoviškega potoka. Omenil in predlagal je tudi, da se uredi muzej ali spomenik posvečen pericam v Bizoviku.

Pod 2. točko dnevnega reda bi morali predstavniki PP Moste predstaviti varnostno poročilo za leto 2015, vendar se seje niso udeležili.

Pod 3. točko dnevnega reda se je pri ureditvi Zadružnega doma vzpostavilo mnenje, da se mora dom sanirati in če to ni mogoče zgraditi novega. Potrebno je pripraviti vsebinsko zasnovo doma, da bodo lahko prebivalci Bizovika nemoteno izvajali družbene aktivnosti. Predsednik je poudaril je, da v Bizoviku še vedno živi skupnost prebivalcev, ki pa s priseljevanjem in menjavo generacij počasi zamira. Zato želi četrtna skupnost spodbuditi občane k povezovanju in oblikovanju skupne identitete ter na ta način zagotoviti, da se bo skupnost razvijala naprej. Eden izmed korakov je tudi vzpostavitev delujočega zadružnega doma, ki so ga občani sami zgradili po 2. svetovni vojni. Poleg tega se število prebivalcev Bizovika povečuje (zdaj že okoli 1500 prebivalcev). V Bizoviku niti ni osrednjega odprtega prostora, kjer bi lahko organizirali prireditve za občane. Zato bi veljalo na prostoru med domom in gasilskim domom urediti trg, namenjen dogodkom in srečanjem občanov, ko bi se enkrat povezala Hruševska z Dobrunjsko cesto in bi se Bizoviška cesta sprostila. Občani so predlagali, da se v domu uredi dnevno varstvo za starejše občane.

Izpostavila se je pobuda, da se MOL in Službo za lokalno samoupravo, MU, MOL, pozove k mnenju ali je sanacija novega doma sploh možna.

**PREDLOG SKLEPA:**

**Ustanovi se komisija za ureditev Zadružnega doma v Bizoviku. Komisija identificira potrebe in želje prebivalcev Bizovika ter z vizijo prihodnjega razvoja kraja pripravi vsebinsko zasnovo projekta. Idejna zasnova se predstavi županu MOL.**

Glede cestne povezave Hruševske ceste z Dobrunjsko cesto je predsednik Sveta ČS Golovec g. Aleš Dakić poudaril, da je ureditev povezave načrtovana pri rekonstrukciji Hruševske ceste, ki je predvidena v letu 2017.

Občani so omenili, da je potrebno povezavo čim prej urediti, saj je promet po stari cesti mimo Zadružnega doma zelo gost, vozijo tudi tovornjaki, in tudi nevaren.

Glede problematike ureditve Bizoviškega potoka je Predsednik Sveta ČS Golovec prisotne seznanil, da je Svet ČS Golovec na redno sejo Sveta glede problematike Bizoviškega potoka povabil predstavnika ARSO, ki je na seji glede vzdrževanja vodotokov podal sledeče:

»ARSO je zadolžena za vzdrževanje vodne infrastrukture, v njeni pristojnosti je samo vzdrževanje obstoječe vodne infrastrukture in vzdrževanje vodnih ter priobalnih zemljišč. Med slednje je uvrščeno tudi čiščenje naplavin. V okviru rednega nadzora se spremlja količina naplavljenega materiala, čisti se material za pregradami. Navedel je, da so po 100. členu Zakona o vodah za čiščenje vodotokov 2. reda (Bizoviški potok) dolžni ob pri obrežnem pasu za čiščenje poskrbeti lastniki sami. Pri obrežni lastnik (ki je naveden v Zemljiški knjigi) je dolžan čistiti tako vodno kot tudi priobalno zemljišče, vendar je problem pasivnost pri obrežnih lastnikov.

Za območje Bizovika, kjer teče Bizoviški potok je izdelana oz. je v fazi izdelave poplavna študija, ki jo je naročila MOL. V študiji so predvideni tudi omilitveni ukrepi, katerih investitor je MOL. Študijo lahko Četrtna skupnost pridobi.

Samo čiščenje zarasti se izvaja na podlagi poročila nadzorniku in vključitve v program ARSO glede na urgentnost situacije ter razpoložljivih finančnih sredstev. Za vodotoke 2. reda lahko poskrbi država, lokalna skupnost ali posamezniki, pridobi se lahko tudi vodno soglasje.«

Na podlagi razprave je bil podan:

**PREDLOG SKLEPA:**

**Za območje Bizovika, kjer teče Bizoviški potok, se pridobi izdelana poplavna študija, ki jo je naročila MOL. V študiji so predvideni tudi omilitveni ukrepi, katerih investitor je MOL.**

Izpostavila se je tudi problematika pokopališča v Bizoviku, in sicer: razširitev in ureditev dovozne poti do pokopališča, ureditev parkirišča pred pokopališčem, ureditev mrliške vežice na pokopališču.

Razširitev in ureditev dovozne poti naj bi uredila MOL (OGDP), s tem, da se mora od lastnika parcel ob poti odkupiti zemljišče, za ureditev parkirišča in mrliške vežice se bi morala župnija Štepanja vas povezati s podjetjem Žale d.o.o..

Občani so bili mnenja, da pokopališče v Bizoviku ni zgrajeno in urejeno po standardih ter zakaj se sredstev od najema ne namenijo za ureditev pokopališča.

Na podlagi razprave je bil podan:

**PREDLOG SKLEPA:Predsednik Sveta ČS Golovec in predstavnik Župnije Štepanja vas se s podjetjem Žale d.o.o. dogovorita za sestanek na katerem se bo obravnavala problematike ureditve pokopališča v Bizoviku.**

Predsednik Sveta ČS Golovec je prisotne seznanil z dopisom Ministrstva za pravosodje glede gradnje zaporov v Bizoviku, v katerem je navedeno, da priprava investicije zajema izdelavo projektne naloge, torej okvirja, kaj sploh pričakujemo od novogradnje, in raziskavo terena za dve lokaciji, med katerima je ena tudi na območju Bizovika. Ocenjujejo, da v tem trenutku še ni primeren čas za predstavitev projekta, saj ni potrjena niti projektna naloga, niti lokacija. Glede na aktivnosti, ki so v teku, pričakujejo, da bodo primerno informacijo lahko podali po letnih počitnicah in se takrat lahko tudi dogovorili za primerno vključevanje lokalne skupnosti v navedeno investicijo, kjer bo to potrebno.

Občani so predlagali, da se v medije pošlje dopis, v katerem se opomni, da se zapori ne bi gradili na območju Bizovika, temveč na območju Dobrunj in naj se zapori preimenujejo v zapore Ljubljana, še posebej zato, ker gre za nadomestitev dveh ljubljanskih zaporov.

**PREDLOG SKLEPA:**

**Četrtna skupnost Golovec pristojne na MOL in Ministrstvu za pravosodje pozove, da spremenijo uradni naziv projekta v zapore Ljubljana.**

V nadaljevanju razprave so imeli občani še nekaj pobud:

* izdelava urbanističnega načrta za celotno območje Bizovika
* vklop črpališča pri Poti na Visoko,
* problematika odvodnjavanja pri galeriji zraven obvoznice. To mora urediti DARS,
* postavitev ograje ob potoku nad brunarico v Strmcu
* ureditev komunalnega otoka na novi lokaciji, ker bo trenutni ob Poti na Visoko ukinjen
* podjetje Snaga d.o.o. se obvesti o pobiranju embalaže vsaka dva tedna
* saniranje Frenkove poti od št. 3 do 7
* možnost vzpostavitve trgovine in bankomata na območju Bizovika.

**S tem je bil dnevni red izčrpan in seja se je zaključila ob 21.00 uri.**

Zapisal: Aleš Dakić

Janez Slovenc Predsednik sveta

Vesna Stojanović Četrtne skupnosti Golovec